इंग्लैंड के टी-20 लीग में हो गए थे चोटिल- गुरुवार को एड़ी का होगा ऑपरेशन
इस साल होने वाले वनडे वर्ल्ड कप से पहले न्यूजीलैंड के ऑलराउंडर माइकल ब्रेसवेल चोटिल होकर बाहर हो गए हैं। उन्हें इंग्लैंड के घरेलू टी-20 लीग में खेलने के दौरान दाहिने पैर की एड़ी में चोट लग गई थी। वे वोर्सेस्टरशर रैपिड्स टीम से खेल
इस साल होने वाले वनडे वर्ल्ड कप से पहले न्यूजीलैंड के ऑलराउंडर माइकल ब्रेसवेल चोटिल होकर बाहर हो गए हैं। उन्हें इंग्लैंड के घरेलू टी-20 लीग में खेलने के दौरान दाहिने पैर की एड़ी में चोट लग गई थी।
वे वोर्सेस्टरशर रैपिड्स टीम से खेल रहे थे। ब्रेसवेल की इंजरी की गुरुवार को इंग्लैंड में सर्जरी होनी है। उनके ठीक होने में 6-7 महीने लग सकते हैं।
केन विलियमसन भी हो गए हैं चोटिल
न्यूजीलैंड टीम के कप्तान केन विलियमसन पहले ही IPL में गुजरात टाइटंस की ओर से खेलते हुए चोटिल हो गए थे। उम्मीद की जा रही है कि वह वर्ल्ड कप तक ठीक हो जांएगे। वनडे वर्ल्ड कप अक्टूबर-नवंबर में भारत में होना है।
न्यूजीलैंड वर्ल्ड कप में अपने अभियान की शुरुआत इंग्लैंड के खिलाफ अहमदाबाद में कर सकता है। हालांकि, इंटरनेशनल क्रिकेट काउंसिल (ICC) और भारतीय क्रिकेट कंट्रोल बोर्ड (BCCI)की ओर से अभी आधिकारिक शेड्यूल जारी नहीं किया गया है।
ब्रेसवेल वर्ल्ड कप से बाहर होने पर हैं दुखी
न्यूजीलैंड क्रिकेट बोर्ड की ओर से जारी बयान में कहा गया है कि ब्रेसवेल अपनी इंजरी की सर्जरी इंग्लैंड में गुरुवार को कराएंगे। उनके ठीक होने में 6-7 महीने लग सकते हैं। ऐसे में वनडे वर्ल्ड कप खेलना संभव नहीं है।
न्यूजीलैंड के हेड कोच गैरी स्टीड ने ब्रेसवेल के चोट को लेकर कहा कि इंजरी खेल और खिलाड़ी से जुड़ी हुई है। माइकल ब्रेसवले को इंजरी की वजह से वर्ल्ड कप से बाहर होने का दुख है। वे ऑपरेशन के बाद फिलहाल अपने रिहैब पर फोकस करेंगे।
न्यूजीलैंड के लिए खेले हैं 19 वनडे
32 साल के माइकल ब्रेसवेल बॉलिंग ऑलराउंडर हैं। वे ऑफ स्पिनर हैं। उन्होंने न्यूजीलैंड के लिए अब तक 8 टेस्ट, 19 वनडे और 16 टी-20 मैच खेले हैं। उनकी गिनती शॉर्टर फॉर्मेट के बेहतरीन ऑलराउंडरों में होती है।
उन्होंने वनडे में 42.50 के औसत से 510 रन बनाने के अलावा वे 15 विकेट भी लिए हैं। वहीं टी-20 में उन्‍होंने 113 रन बनाने के साथ-साथ 21 विकेट लिए हैं। टेस्‍ट क्रिकेट में 259 रन और 26 विकेट ले चुके हैं।